CELEX: 31985D0551
Language: el
Date: 1985-12-09 00:00:00
Title: 85/551/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με την ορθολογικοποίηση της μεταχείρησης, της μεταποίησης και της εμπορίας της πατάτας στην Αγγλία και στην Ουαλλία (Το κείμενο στην αγγλική γλώσσα είναι το μόνο αυθεντικό)

Avis juridique important

|

31985D0551

85/551/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με την ορθολογικοποίηση της μεταχείρησης, της μεταποίησης και της εμπορίας της πατάτας στην Αγγλία και στην Ουαλλία (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 341 της 19/12/1985 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1985  για την έγκριση μιας τροποποίησης του προγράμματος κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με την ορθολογικοποίηση της μεταχείρησης, της μεταποίησης και της εμπορίας της πατάτας στην Αγγλία και στην Ουαλία  (Το κείμενο στην αγγλική γλώσσα είναι το μόνο αυθεντικό)  (85/551/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,  Εκτιμώντας:  ότι, στις 17 Απριλίου 1985, η κυβέρνηση του Ηνωμένου Βασιλείου ανακοίνωσε μία τροποποίηση στο πρόγραμμα που εγκρίθηκε με την απόφαση της Επιτροπής της 22ας Ιανουαρίου 1980 (3) σχετικά με τον τομέα της πατάτας στην Αγγλία και στην Ουαλία, και έδωσε τα συμπληρωματικά στοιχεία στις 2 Αυγούστου 1985·  ότι η εν λόγω τροποποίηση αφορά τη δημιουργία και την επέκταση των εγκαταστάσεων αποθήκευσης και διαλογής, καθώς και των ψυκτικών εγκαταστάσεων της πατάτας και την ορθολογικοποίηση της μεταποίησης της πατάτας στον τομέα της βιομηχανίας προϊόντων διατροφής, προκειμένου να προσαρμοστεί η παραγωγή και η πώληση στις απαιτήσεις της αγοράς όσον αφορά την ποσότητα, την ποιότητα και τον τρόπο παρουσίασης και να αυξηθούν με αυτόν τον τρόπο τα εισοδήματα των παραγωγών πατάτας· ότι αποτελεί λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η τροποποίηση περιλαμβάνει επαρκή αριθμό από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 (εκτός των στοιχείων που αφορούν τα προϊόντα εκτός παραρτήματος και τα ενδεχόμενα σχέδια-οδηγούς, βάσει των οποίων δεν είναι δυνατό να ληφθεί καμία απόφαση προς το παρόν), τα οποία αποδεικνύουν ότι μπορούν να επιτευχθούν οι στόχοι στον τομέα της πατάτας στην Αγγλία και στην Ουαλία·  ότι η προθεσμία που καθορίζεται για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση σχετικά με τον τομέα της πατάτας στην Αγγλία και στην Ουαλία, η οποία ανακοινώθηκε από την κυβέρνηση του Ηνωμένου Βασιλίου στις 17 Απριλίου 1985 και συμπληρώθηκε στις 2 Αυγούστου 1985, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 9 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 130 της 16. 5. 1985, σ. 1.  (3) ΕΕ αριθ. L 36 της 13. 2. 1980, σ. 30.